Hetkel olen nii tööga kui selle oma pesaga igati rahul. Töö on selline nagu olema peab. Ülesanded ja kohustused on selged ja töö  pole selline, et pead olema pidevalt kokk-kondiiter-keevitaja ametiülesannetes ehk tegelema 101 asjaga korraga. Kaaskolleegid on mind hästi vastu võtnud - esimesel tööpäeval pakkusin kringlit nii uue tööpäeva kui ka sünnipäeva puhul. Ja oma pesa võimaldab lõpuks kolida vanematekodust välja ja hakata iseseisvalt elama. Ise majandamine on täitsa tore   mööbli kokkupanemine samamoodi. Kolmapäeval sai voodi  kokku pandud ja kui seni on alati olnud mõni juhend kaasas, siis seekord ei olnud mitte midagi. Natuke oli nuputamist kuhu mis kruvi läheb aga minul kui tehnikainimesel ei võtnud see poolt päeva   Sellest ei saa ma veel aru miks külmkapp kogu aeg töötab - enamasti on külmkapp mingil ajal töös n.ö pausi teinud aga see laseb juba mitmendat päeva jutti… Hmm…